Dobre powěsće je wčera statny sekretar w sakskim nutřkownym ministerstwje dr. Michael Wilhelm w Kamjencu wozjewił. Lessingowe město ma so takrjec z IT-centrumom sakskeho statneho knježerstwa stać .
Kamjenc (BG/SN). To samo najwjetši optimisća wčera wočakowali njeběchu, jako sćěhowachu přeprošenje na nowinarsku rozmołwu ze statnym sekretarom w sakskim nutřkownym ministerstwje. W Kamjencu matej so hłowne zarjadnistwo Sakskeje informaciskeje słužby Drježdźany (SID) a nowe kubłanske srjedźišćo za IT zasydlić, a to w Schweitzerowym domje Lessingoweho gymnazija na Macherowej. To přinjese 90 nowych dźěłowych městnow do města. Hižo klětu chcedźa projekt planować započeć a lěto pozdźišo po wšěm zdaću twarske dźěła zahajić.
pol_Latn szl_Latn